Jared & Leandre se mooi troue - Mooi Troues
Ons deel vandag Jared en Leandre se mooi troue met jou. Die paartjie het op die mees romantiese manier ooit verloof geraak, presies soos iets wat jy in 'n fliek sal sien. Jared het op sy knieë gegaan op die Empire State Building met die stad liggies van New York as hulle Uitsig vir Leandre gevra om met hom te trou. Hulle troue was die teenoorgestelde van hulle verlowing en het 'n strand tema gehad met neutraal en 'n lekker plattelandse gevoel dekor. Ons weet sommer elke paartjie wat besig is om hulle troue te beplan sal mal wees oor die troue. Geniet die foto's en lees meer oor die oulike paartjie se ontmoeting en advies onder.
Ek het in Potchefstroom gestudeer en daar begin skool gee. Ek het een aand n universiteit vriendin vas geloop en sy vertel my dat haar kêrel in die Rustenburg myne werk. Sy nooi my saam hulle vir 'n drankie. Haar kêrel se "vriend" was ook n Australiër en het ook in die Rustenburg myne gewerk en dit was die aand wat ek en my man ontmoet het. Soos hulle sê: "love at first sight". Gesels en dans kon hierdie Aussie man doen. Met sy dans passies en snaakse "Aussie slang" het ons paaie nooit weer geskei nie. Ek het elke naweek in Rustenburg by Jared gaan kuier en ons het ook 'n lekker Kaap en Kruger Wildtuin vakansie saam gehad.
In New York het ons gaan kyk na die stads liggies vanaf die Empire State Building af. Asemrowend, die hele New York City is net liggies sover as wat die oog kan sien. Jared gee my 'n stywe druk en vra toe vir my hoe lief ek hom het? Ek kyk vreemd na hom en sê; Baie, hoekom? En dis waar Jared op sy knieë gaan en die swart boksie met die ring uit haal, en in 'n baie benoude stem vra of ek sy vrou sal wees! Hy was so op sy senuwees die arme man van my. Dit was die beste verassing ooit! Die beste gevoel in die hele wêreld. Alles was perfek verby!